AIŠKINAMASIS RAŠTAS

Dėl Molėtų rajono savivaldybės tarybos 2019 m. vasario 25 d. sprendimo Nr. B1-33 ,,Dėl Molėtų rajono savivaldybės 2019 m. aplinkos apsaugos rėmimo specialiosios programos priemonių patvirtinimo“ pakeitimo

**1. Parengto tarybos sprendimo projekto tikslai ir uždaviniai**

Molėtų rajono savivaldybės 2019 m. aplinkos apsaugos rėmimo specialiosios programos priemonių (toliau – Programa) pakeitimo tikslas – tinkamai ir efektyviai panaudoti Programos lėšas. Atsižvelgiant į Lietuvos Respublikos savivaldybių aplinkos apsaugos rėmimo specialiosios programos įstatymo Nr. IX-1607 4 straipsnio pakeitimo įstatymą, kuriuo vadovaujantis vilkų ūkiniams gyvūnams padarytą žalą nuo 2019 m. gegužės 1 d. atlygins Aplinkos ministerija, taip pat į lėšų poreikį finansuoti tam tikras priemones šiuo sprendimu siūloma:

1.1. Vilkų ūkiniams gyvūnams padarytos žalos atlyginimui, vilkų ūkiniams gyvūnams daromos žalos prevencijos priemonių įsigijimui ir įrengimui (specialios tvoros, elektriniai piemenys ir pan.) vietoje buvusių 7000 eurų skirti 4195 eurų;

1.2. Medžiojamųjų gyvūnų ūkiniams gyvūnams padarytos žalos dokumentų parengimo įrangos įsigijimui skirti 1900 eurų;

1.3. Savivaldybės teritorijoje esančių valstybės saugomų teritorijų apsaugos ir tvarkymo darbams vietoje buvusių 11256 eurų skirti 4000 eurų (atsižvelgiant į saugomų teritorijų direkcijų poreikį);

1.4. Išbraukti iš priemonių sąrašo priemonę „Naujų želdinių įsigijimas ir veisimas. Pavojų keliančių ir sergančių medžių šalinimo darbai. Medžių ir krūmų genėjimo, medžių gyvybingumo palaikymo ir šakų smulkinimo darbai. Želdynų kūrimo, tvarkymo ir pertvarkymo projektų rengimas“, kuriai buvo numatyta 18500 eurų, ir priemonę „Aplinkosaugos srityje dirbančių specialistų (valstybės, savivaldybės ir įmonių darbuotojų) mokymas ir (ar) kvalifikacijos kėlimas. Aplinkosauginių akcijų, renginių, talkų, parodų organizavimas.“, kuriai buvo numatyta 900 eurų;

1.5. Įtraukti į priemonių sąrašą priemonę „Išmetamų į atmosferą, vandenį, žemės paviršių ir gilesnius sluoksnius teršalų mažinimo įrenginių statyba“ ir skirti jai skirti 26656 eurų.

Pridedamas ir projekto lyginamasis variantas.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 straipsnio 1 dalis ir Savivaldybių aplinkos apsaugos rėmimo specialiosios programos įstatymo 4 straipsnio 1 dalies 1 punktas, Respublikos savivaldybių aplinkos apsaugos rėmimo specialiosios programos įstatymo Nr. IX-1607 4 straipsnio pakeitimo įstatymas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės - bus tinkamai ir efektyviai panaudotos Programos lėšos.

Neigiamų pasekmių nėra.

**4. Priemonės sprendimui įgyvendinti**

Programoje numatytos priemonės.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Programoje numatytos lėšos.

**6.Vykdytojai, įvykdymo terminai**

Molėtų rajono savivaldybės administracijos Statybos ir žemės ūkio skyrius. 2019 m.